Pragtige natuurskoon, baie rustige omgewing. Die eenhede is so geleë dat 'n mens voel asof jy alleen daar in die bos is. Het die privaatheid geniet.
Dit was ongelooflike verblyf vir uitrus, waar ons die stille en die natuur geniet het, die geriewe was uitstekend.
Ons woonstel was skoon en netjies. Lindsey het ons welkom laat voel ons het heeltyd veilig gevoel spesiale dank aan Lindiwe wat die plek altyd skoon gehou het. Ek sou graag 'n ketel in die woonstel wou hê.
Die pad om daar uit te kom is baie moeilik en ook nie gemaklik vir gewone voertuie om te ry nie. Daar is geen aanduidings van waar jy moet afdraai na hulle toe nie, behalwe wanneer jy alreeds op die grondpad is wat na hulle toe gaan. Die pad na hulle toe is 'n lang gedeelte op seesand en was baie moeilik vir my Nissan Juke om daar te ry sonder om bekommerd te wees dat ek gaan vasval. Die plek self is nie heeltemal so netjies soos op die fotos nie, daar is verf spatsels op hulle gordyne, die plek is vol stof, asof dit nie skoongemaak is voordat ons daar gekom het nie. Hulle het nie ekstra komberse vir ingeval iemand koud kry deur die nag nie. Ek het telefonies met die dame bevestig dat ons so 10:00 wou inklok, toe ons teen 11:30 daar kom was hulle nie eintlik gereed vir ons nie.
Eenhede is baie netjies en gerieflik - krag is egter 'n groot probleem (was nie beurtkrag nie). Die stort krane het ons geskop, en ons kon nie stort nie, die een keer wat ons die eienaar kon opspoor het sy genoem dat as dit gebeur moet ons met ons plakkies stort. Krag het baie afgeskop by die kragboks wat 4 eenhede of 'n blok van krag voorsien - ons het die eienaars by hul huis/kantoor gesoek en kon hulle glad nie opspoor om die probleem te hanteer nie.
Baie lekker gewees, rustige omgewing en baie mooi. Moet net mense vooraf laat weet dat dit nie regtig geskik is vir 'n kar nie, maar eerder 'n 4x4-tipe.
Nie waarde vir geld nie, ek het bespreek vir 3 kamers en 2 mense moes in die sitkamer op 'n bank slaap! R2200 per nag (dis belaglik).
Ons moes betaal om toegang na die strand te kry, dit was 'n addisionele R3400 vir 10 dae! (Is nie voor die tyd vir ons genoem nie). Swembad het nie trappe nie, mens kan nie in en uit nie, pad is nie gemaak vir gewone voertuie nie. Hulle diens die cabins elke dag, maar dit sluit nie skottelgoed nie, nog R30 per dag. Dit was nie 'n vakansie atmosfeer nie, voel meer soos 'n aftree-oord!
Ons kon nie ingaan op die pad na die cabins toe nie want dit is nie 'n gravel road nie, dit is 'n seesandpad. Ons moes ander akkommodasie kry en ons het skade op ons motor gehad van die vassit in die sand. Die dame by die cabin was glad nie behulpsaam nie, sy het bly sê dat sy kan nie verstaan dat ons vassit nie want haar klein kar ry daardeur. Dit is los see sand, dit is soos om op die strand te ry. Ons het 'n ou gekry langs die pad om ons te help. Die diens by die plek was pateties, ons kon nie ver genoeg eers inry om te sien hoe die plek binne lyk nie.
Die sandpad na Toad Tree Cabins is 'n smal eenrigtingpad wat beteken dat een van die voertuie vir 'n ent in trurat moet ry wanneer daar 'n aankomende motor is. Die houthuisies is klein en donker en baie basies ingerig met swak beligting. Die buitestort het lekker warm water gehad, maar die riete was nie heeltemal dig genoeg op plekke vir privaatheid nie. Die kombuisfasiliteite is voldoende.
Gaste slaap oor in "zozo huts" en die kombuis word gedeel. Ons was gelukkig om 'n gasstoof saam te vat vir ingeval. Ons was nie regtig bereid om ons geriewe met ander mense te deel nie.
Indien jy 'n rustige tyd saam met jou gesin wil hê, bespreek by hulle. Ek en my man en kind het 'n wonderlike tyd gehad, en dit was 'n aangename vakansie. Baie dankie!
Bly 5 nagte en betaal slegs vir 4 vir verblyf wat 5 nagte of langer is. Geldig vanaf 17 Jan 2021 tot 1 Apr 2021.